  Туспуктэм: Григорий Фомин Майя Бывальцева 2022-тӥ ар пумозь Удмуртиын жаг куян 10 интыосты быдтозы. Со понна 35 миллион манет котыр коньдон висъямын. Со сярысь, элькунысь инкуазь узырлыкъёсъя но инкуазез утёнъя министр Денис Удалов вылэ чӧлскыса, улосвыл тӧрлоэн но кивалтэтлэн пресс-службазы ивортӥз. Жаг куяин инытосты сизьым ёросъёсын быдтозы: – Алнаш ёросын Гондыргуртын но Кузьымгуртын; – Вотка ёросын Светлой черкгуртын; – Глаз ёросын Адам гуртын; – Сюмси черкогуртын; – Шаркан ёросын Сосновка черкогуртын но Мыддорин (Титово) гуртын; – Эгра ёросын Сепож гуртын; – Юкаменск ёросын Малый Вениж но Вукогурт (Татарские Ключи) гуртъёсын. Денис Удалов пусйиз, 2019-тӥ арысь 1-тӥ толшор бере кылдэм свалкаосты быдтон улосвыл оператор вылэ усе. Солэсь азьвыл кылдэм интыосты мунципал кылдытэтъёс утялдтыны кулэ. 2019-2021 аръёсы чакламтэ интые жагдӥськем 194 интыос быдэмын. Вераськон мынэ быдӟалазыя 3 гектарлэсь пичи но 10 сюрс тонналэсь ӧжыт жуг-жаген свалкаос сярысь. Тегъёс: Удмуртия ДенисУдалов жуг-жаг инкуазь Ижкар  